《画龙歌》
明代·谢肃

海云飞扬海水摇，云水挟风相怒号。重渊无底龙睡熟，霹雳一怒凌九霄。

额鼻如山目如电，生金鳞甲光芒见。倏忽变化那可攀，驱江捲湖不作难。

天下丰年在霖雨，勺水归潜还得所。君不见丈夫用舍安有时，吁嗟乎龙应解知。

作者简介：谢肃，字原功，浙江上虞人，生卒年不详。少与唐肃齐名，时称“会稽二肃”。 学问渊博，工于书法。元至正末，张士诚据吴，谢肃慨然入见献偃兵息民之策。明初，隐于乡里。洪武十九年（1386）举明经，授福建按察司佥事，后以事下狱死。